Кармелиттар

Кармелиттар — Кармель хайаҕа төрүттэммит католиктар икки манаах уордьаннарын уонна биир конгрегацияларын уопсай ааттара. Тэриллиилэрэ Пресвятой Дева бырааттарын Кармель хайатааҕы уордьана (лат. Ordo Fratrum Beatae Mariae Virginis de Monte Carmelo, OCarm) — кармелиттэр сүрүн салаалара. 2014 с. 2030 манаахтааҕа (онтон 1316 аҕабыыт) 29 дойдуга 382 манастыырдааҕа. Пресвятой Дева атах сыгынньах бырааттарын Кармель хайатааҕы уордьана (лат. Ordo Fratrum Diacalceatorum Beatae Mariae Virginis de Monte Carmelo, OCD) — XVI үйэҕэ сүрүн салааттан арахсыбыт уордьан. 2015 с. уордьаҥҥа 4021 манаах (онтон 2900 аҕабыыт), 632 манастыыр баара. Пресвятой Дева кармелит-бырааттарын конгрегацията (лат. Congreagatio Fratrum Carmelitarum Beatae Mariae Immaculatae, CMI) — Ииндийэҕэ баар сиро-малбаар обряды тутуһар конгрегация, 2485 манаах (онтон 1793 аҕабыыт), 374 манастыырдаах (2014). Кармелиттар таҥастара — капюшоннаах хараҥа хоҥор ряса. Уордьан манаах дьахтар салаалаах. Устуоруйата Уордьаны XII үйэ ортотугар кириэстээх бохуттар кэмигэр Арҕаа Европаттан Палестинаҕа кэлэн Кармель хайаҕа Илия дьүүктэтин аттыгар олохсуйбут манаахтар тэрийбиттэр. Быһаарыылар